เอไอเอเผยลูกค้าซื้อประกันบำนาญ300ล.
เอไอเอประเทศไทยเผยลูกค้าที่ซื้อกรมธรรม์บำนาญจำนวน 3,734 ฉบับ คิดเป็นเบี้ยประกันภัยปีแรกประมาณ 300 ล้านบาท&nbsp;
17 ม.ค. 2554

เอไอเอประเทศไทยเผยลูกค้าที่ซื้อกรมธรรม์บำนาญจำนวน 3,734 ฉบับ คิดเป็นเบี้ยประกันภัยปีแรกประมาณ 300 ล้านบาท  
นายไมเคิล พาร์คเกอร์ ประธานเจ้าหน้าที่ฝ่ายการตลาด เอไอเอ ประเทศไทย กล่าวว่า “หลังจากที่บริษัทได้นำเสนอกรมธรรม์ประกันชีวิตแบบบำนาญ “เอไอเอ บำนาญ 60/85 (บำนาญ)” เมื่อ 22 ต.ค. 2553 ปรากฎว่าได้รับผลตอบรับที่ดีมาก โดยภายในระยะเวลาเพียง 2 เดือน บริษัทสามารถผลิตเบี้ยประกันรับปีแรกได้ถึง 300 ล้านบาท ทั้งนี้เป็นผลเนื่องจากจุดเด่นของกรมธรรม์ที่เป็นแบบประกันภัยที่ให้ความคุ้มครองชีวิตควบคู่ไปกับการออมเงินระยะยาว ช่วยให้ผู้เอาประกันภัยสามารถเตรียมความพร้อมทางการเงินเพื่อใช้ชีวิตที่มีคุณภาพในช่วงหลังเกษียณ รวมทั้งการได้รับสิทธิประโยชน์ทางภาษีที่ผู้เอาประกันภัยสามารถนำเบี้ยประกันภัยตามที่จ่ายจริงไปรับสิทธิลดหย่อนภาษีเงินได้สูงสุด 2 แสนบาทต่อปี ซึ่งหากรวมกับกรมธรรม์ประกันชีวิตอายุ 10 ปีขึ้นไป สิทธิในการหักลดหย่อนภาษีเงินได้จะสูงถึง 3 แสนบาทต่อปี
“กรมธรรม์ประกันชีวิตแบบบำนาญเหมาะสมกับบุคคลทุกอาชีพ ดังนั้น จึงอยากแนะนำให้กันเงินจำนวน 10-15% ของรายได้มาเป็นเงินออมในยามเกษียณ เพื่อจะได้ไม่เป็นภาระของลูกหลาน” นายพาร์คเกอร์ กล่าว